বৈঠক সূত্রে জানা যায়, কূটনীতিকরা বরাবরের মতো এবারও প্রশ্ন করেন, বিএনপি কি নির্বাচনে যাবে? জবাবে বিএনপি নেতারা প্রতিবারের মতো একই জবাব দেন। তারা বলেন, অংশগ্রহণমূলক নির্বাচনের পরিবেশ নেই। বেগম খালেদা জিয়ার মুক্তি, লেভেল প্লেয়িং ফিল্ড, সংসদ ভেঙ্গে নির্দলীয় নিরপেক্ষ সরকারের অধীনে নির্বাচন, নির্বাচন কমিশন পুনর্গঠন, ম্যাজিস্ট্রেসি ক্ষমতা দিয়ে সেনাবাহিনী মোতায়েনসহ তাদের শর্তগুলো পূরণ হতে হবে।